
DE 

Hippocrates  tanta  pene  perspicuitate,  ac  rc- 
centiorum  medicorum  quivis,  hunc  morbum 
delineavit.  In  ejus  tertio  libro,  de  Morbis, 
et  in  libris,  de  Diebus  Judicatoriis  et  de  Inter¬ 
nis  Allectionibus,  hujus  morbi  historia  ab  eo 
tradita,  invenietur. 

/ 

Morbum  in  species  tres  diviserunt  Graeci ; 
viz.  in  Tetanum,  in  quo,  universum  corpus 
affecerunt  spasmi ;  et  in  Emprosthotonon  et 

Opisthotonon,  uti  anteriores  vel  posteriores 
corporis  partes  afficerentur. 

Haec  divisio,  etsi,  nonnulli  eam  idoneam 
esse  denegant,  ab  plerisque  scriptoribus  de 
bac  re  adbuc  retinetur^ 

Litis  dirimendae,  an  morbi  species  diversae 
sint,  necne,  an  vero  talis  affectio,  qualis  em- 
prosthotonos  est,  in  corpore  bumano  unquam 
locum  obtinere  possit,  nulla  ratione  habita; 
illius,  uti  morbi  simplicis,  sub  quacunque  for¬ 
ma  appareat,  ad  conspectum  brevem  exhiben¬ 
dum,  memet  accingam* 

A  Doctore  Culleno  verbis  paucis  defini¬ 
tur,  Plurium  musculorum  spastica  rigidi- 
“  tas.”  Idem  in  Nosologia  sua,  duas  varieta¬ 
tes  ejus  posuit,  viz.  Tetani,”  quam  sic  di- 
finit,  Dimidium  vel  totum  corpus  spasmis 
affectum  et  Trismi,”  ab  eo  definiti, 
Praecipue  maxillae  inferioris  spastica  rigidi- 
tas.”  lii  ejus  Primis  Lineis  utcunque,  am¬ 
bas  has  varietates,  uti  ejusdem  affectionis 
gradus  tantum  diversos  tractavit. 

HISTORIA  MORBI. 


Sub  quovis  coelo,  et  in  qualicunque  regione, 
morbus  de  quo  agitur,  sese  prodat ;  sed  in  re¬ 
gionibus  calidis,  multo  frequentius,  quam  in 
frigidis  septentrionalibus,  quavis  etiam  anni 
tempestate  idem  se  manifestet,  sed  fere  sem- 
per  occurrit,  etiam  in  regionibus  calidis,  in¬ 
fer  tempora  fervidissima  ejus. 

Omnis  aetatis,  sexus  et  temperamenti  ho¬ 
mines  invadit ;  aetate  vero  vigentes  et  nonni¬ 
hil  provectos,  quam  aut  juniores  aut  seniores 
frequentius.  Mares  quam  foeminae  illi  proni¬ 
ores  sunt ;  et  Aethiopes  quam  Europaei  multo 
magis  huic  affectioni  obnoxii  esse  videntur. 

Quando  hunc  morbum  excitaverit  frigus, 
multo  citius,  quam  quibus,  vulnera  laesiones- 
qup  exceperit,  invadit. 

Aestate  proxime  praegressa  hujus  exemplum 
in  hac  urbe,  viz.  Edinburgena,  ex  frigore  or¬ 
tum,  mihi  sese  obtulit,  cui  expositus,  intra 
duas  horas  post  causam  admotam,  morbo  cor- 
-  reptus  est.  Ante  fenestram  apertam  multo 
sudore  madidus  sedebat  aeger,  veste  etiam 
detracta. 

In  universum,  intra  admodum  paucorum 
dierum  decursum,  accedit. 

Quando  vulnus  excipit,  et  passibus  lentior 
ribus  ingreditur,  nonnuHis  forsan  septimanis 
post  vulnus  impactum.  In  quibusdam  exem¬ 
plis,  raris  utcunque,  spasmis  gravissimis,  sub 
initio  correptus  fuit  aeger.  In  universum  col¬ 
li  musculorum  rigiditatem  conqueritur,  simul 
cum  proclivitate  ad  sese  antrorsum  incurvan¬ 
dum,  et  sensu  quodam  molesto,  ad  dolorem  in 
dorso  appropinquante,  attamen  haud  distincte 
dolente. 

Dolorem  etiam  in  regione  ventriculi  con¬ 
queritur,  et  alvus  plerumque  astricta  est. 
Morbo  inveterascente,  omnia  haec  sympto- 

mata  violentiora  fiunt ;  praecipueque  augetur 
colli  musculorum  rigiditas. 

A  scrobiculo  cordis  ad  dorsum  lancinan¬ 
tem,  dolorem  valde  acutum,  nunc  temporis  ae¬ 
ger  experitur.  Hunc  excipit,  musculorum  in 
colli  parte  posteriore,  actio  spasmodica  vio¬ 
lenta  ;  retrorsum  cum  magna  vi  caput  retra-^ 
liitur. 

Inferioris  maxillae  musculi  ab  initio  leviter 
alfecti,  nunc  temporis  quam  cujusvis  alius 
partis  corporis,  rigidiores  fiunt.  Dentes  tam 
arcte  occluduntur,  ut  nulla  vi  applicabili  se^ 
parari  possint ;  vis  enim  levissima,  spasmos 
tam  violentos  induxisse  reperta  sit,  qui  e  vesr 
tigio  lethales  evaserunt. 

Nonnulli  existimaverunt  hanc  maxillae  in¬ 
ferioris  musculorum  rigiditatem  immanem,  ex 
statu  eorum  relaxato,  in  quo  frequentius  quam 
alii  quivis  musculi  sese  habent,  pender^. 

Symptomata  jam  memorata,  quod  Lockecl 
jaw  dictum  fuit,  conficiunt,  vel  Trismum,  om¬ 
nium  symptomatum  saevissimum. 

Spasmi  jam  frequentius  redeunt,  pluresque 
musculi  afficiuntur ;  ex  cervicalibus  ad  dor- 
sales  musculos  sese  extendunt,  et  horum  ac¬ 
tione  violenta  tali  modo  corpus  incurvatur,  ut 
capite  et  calcibus,  forma  arcus,  sese  sustinere, 
aeger  necesse  habeat.  Collum  et  thorax  antror- 
sum  protruduntur,  dum  inferiores  et  superio¬ 
res  extremitates  valide  retrahuntur.  Morbus 
sub  hac  forma  nomine  Opisthotoni  gaudet. 


Inter  mali  decursum  contractiones  spasmo¬ 
dicae,  universales,  et  tam  immanes  evadunt, 
ut  aegrum  ab  iis  in  altum  elevari,  se  vidisse 
memorat  Moseleyus  :  in  uno  exemplo  ab  eo 
scriptis  tradito,  aegri  historia  narratur,  qui  a- 
liquam  distantiam  ab  loco  ubi  decumbebat 
projectus  fuit ;  quo  tantopere  laesus  est,  ut 
lipothymia  correptus  fuerit.  Quando  in  li«: 
neam  rectam  extenditur  corpus,  musculorum 
anteriorum  et  posteriorum  contractione  ae¬ 
quabili,  neque  in  alterutram  partem  moveri 
potest;  dentibus  arctissime  sibi  invicem  ap¬ 
plicatis  ;  brachiis  ad  latera  valide  affixis,  cru- 

i 

ribusque  alio  ad  alterum,  violenter  compres¬ 
sis  :  Morbus  sub  hac  forma.  Tetani  nomine 
recte  definitur. 

Sub  mali  initium,  liaud  multum  afficitur 
lingua ;  sed  morbo  ingravescente  musculi  ejus 
simili  modo,  ac  in  aliis  corporis  partibus  mus¬ 
culi,  spasmis  plectuntur ;  ita  utj  haud  raro, 
inter  dentes,  cum  maxima  vi,  lingua  protru¬ 
ditur,  raroque  illaesa  effugit. 

Inter  morbi  totum  decursum  deglutitio 
difficilis  est :  musculi  abdominales,  plus  vel 
minus,  etiam  ab  initio  afficiuntur,  tandem  ri¬ 
gescunt  et  retrahuntur,  donec,  si  cum  Cul- 
LENO  fas  sit  dicere,  tam  duri  quam  est  tabu¬ 
la  lignea  fiant. 

Quando  morbus  statum  attigerit,  (inqui,t 
CuLLENUs),  motus  voluntarii,  organa  univer¬ 
sa,  interque  alios,  musculi  faciei,  affici  viden¬ 
tur.  In  sulcos  sursum  attrahitur  frons ;  oculi 
aliquando  distorti,  praeter  solitum  rigidi,  et 
in  orbitis  immobiles,  fiunt ;  sursum  nasus,  ver¬ 
susque  aures  retrahuntur  genae ;  ita  ut  vultus 
universus  Sardonicum  ridere  apparet.  Inter 
hos  spasmos  generales  jam  factos,  nervorum 
resolutiones  immanes  accedunt,  aegrique  mi¬ 
seriis,  et  vitae  finem  imponunt. 

Inter  totum  morbi  decursum  nonnihil  adi- 
citur  respiratio,  praecipue  inter  spasmos  vio¬ 
lentos.  Pulsus,  secundum  quosdam  auctores, 
frequentior  quam  naturalis  est ;  secundum  a- 
lios,  lentior,  et  nonnulli  eum  a  naturali  et  sa¬ 
no,  parum  differre  observarunt. 

In  omni  exemplo,  sensus  suos,  ad  postre¬ 
mum  illaesos,  habere  aegrum  arbitror;  saltem 
nulla  exempla,  contrarium  indicantia,  adhuc 
audivi,  si  illud  excipiamus  a  Doctore  Consi- 
DEN  scriptis  traditum.  ‘‘  Aeger  (inquit)  non- 
‘‘  nunquam,  at  raro^  non  suae  mentis  est.” 

Aliquando,  haud  saepe  vero,  stipatur  cum 
febre,  raroque  augetur  corporis  calor ;  frigent 
plerumque  extremitates  ;  facies,  totumque  e- 
tiam  corpus,  sudore  frigido,  humectantur. 
Qui  nonnunquam,  propter  spasmorum  violen¬ 
tiam,  pulsui  pleniori  et  liberiori,  sudoribusque 
calidis  locum  cedit. 

Sub  mali  stadium  primum,  vomitiones  ali¬ 
quando  occurrunt,  sed  cibi  appetentia  ple¬ 
rumque  illaesa  manet.  Urinae  suppressio,  et 

ejus  redditio  non  spontanea,  liaud  infrequenter 
obtinent.  Quatenus  obstipatio,  hujus  morbi 
symptoma  sit  habenda,  pro  certo  non  dijudi¬ 
care  possum ;  in  multis  saltem  exemplis,  ab 
medicamentis  propinatis,  originem  ducere  vi¬ 
detur.  Etsi  appetentia  cibi  usitatius,  haud 
minuitur ;  attamen  concoctionem,  parum 
recte  perfici  observatum  fuit. 

Facies  pallescit,  et  saepe  cadaverosa  est, 
praecipue  in  ultimo  morbi  stadio.  Talia  sunt 
symptomata  usitatissima,  quae  in  Tetano  ob¬ 
servantur,  quaeque  ex;  mea  sententia  eum  in- 
digitare  sufficient. 


CAUSAE  REMOTAE 

Hujus  morbi  plurimae  sunt,  quarum  princi¬ 
pales  sunt  vulnera  laesionesque.  Harum  seriem 
sequentem  recensuit  Doctor  Rushius,  non 
quod  omnia  hujus  generis  exempla,  quae  mor¬ 
bum  induxerunt,  complectentur,  sed  quod  de- 

monstrare  inserviat,  morbum  non  ex  magni¬ 
tudine,  vel  vulneris  saevitia  pendere,  quodque 
non  semper  necessarium  est,  ut  vulneretur 
tendo  aut  nermis  ;  nam  in  horum  exemplorum 
nonnullis,  cutis  abrasio  levis  solummodo  ob¬ 
servata  fuit.; 

Hic  sequitur  series  ah  eo  delineata,  viz. 

1°.  Vulnera  in  pedum  plantis,  manuum  vo¬ 
lis,  et  sub  unguibus. 

2°.  Amputationes  et  fracturae. 

3°.  Vulnera,  globis  plumbeis  ab  tormentis 
bellicosis  emissis,  facta. 

4®.  Venaesectio. 

5°.  Dentium  extractio  et  novorum  insertio. 

6°.  Schirri  extirpatio. 

7°.  Castratio. 

8°.  Vulnus  in  lingua. 

g°.  Injuria,  quae  ex  gelu  pedibus  infertur. 

10°.  Noxa,  quae  aliquando  digitorum  uni, 
inter  ambulandum  illata  fuit. 

11°.  Unguis  ad  vivum  sectio. 

12°.  Cornu  ad  vivum  sectio. 

1 3°.  Pedum  digiti  alterutrius,  cutis  ex  cal¬ 
ceis  arctis  abrasio. 


DE  TETANO. 


li' 


14°.  Super  frontem  vulnus,  pollicis  partem 
octavam  haud  superans. 

15°.  Super  brachium,  scuticae  ictus,  quo 
tantum  rupta  fuit  cutis. 

16°. -Membri  post  fracturam  agglutinati, 
exercitatio,  ambulando  praematura. 

17°.  Super  penis  glandem  vespae  morsus. 

18°.  Os  piscium  in  gutture  inhaerens. 

19°.  Funis  umbilicalis  sectio,  in  recens  natis 
infantibus. 

% 

Frigoris  corpori  applicatio  est  inter  causas 
forsan  frequentissimas  Tetani  ;  praecipue  cor¬ 
poris  calefacti  expositio  ad  aeris  frigidi  un¬ 
dam,  ab  ostio,  vel  fenestra,  aut  quavis  alia  a- 
pertura  accedentis  ;  aquae  frigidae  post  exer¬ 
citium  violentum  potatio,  corpore  ptaeter  so¬ 
litum  calefacto  ;  mutationes  temperaturae 
subitaneae,  et  quod  in  regionibus  calidis  prae¬ 
sertim  notatum  fuit,  ad  rorem  frigidum  noc¬ 
turnum  expositura,  inter  super  humum  frigi-  ' 
dam  dormiendum. 


A  Morga-GN IO,  narratur  exemplum  in  quo, 

vermibus  in  tubo  alimentario,  hospitantibus^ 
inducebatur  morbus. 

* 

In  Repositorio  Medicinali,  Eboraci  Novi,  ex¬ 
empla  duo  memorantur,  in  quibus  morbus 
induci  videtur.  Daturae  Stramonii  usu. 

Ebrietas,  Parturitio,  Sonus  stridulus,  in¬ 
ter  serram  acuendam,  lima  factus. 

In  vomitu  bilioso  frequens  symptoma  est, 
febre  intermittente,  et  in  febribus  animalis 
rabidi  morsu  inductis.  Animi  pathemata  mo- 
tusque,  viz.  terror,  timor  et  etiam  sympa¬ 
thia,  eum  inducere  reperta  fuere. 

Mentis  agitatio,  homini  excitata  videndo 
puellam  super  clavum  ferreum  calcitrantem, 
malum  induxisse  dicitur. 

Doctor  WiLL AN  exemplum  notat  in  quo 
moerore  excitabatur. 

In  milite,  timore  excitabatur,  qui  post-» 
quam,  ut  fato  concederet,  genuflexerat,  venia 

accepta,  haud  sese  erigere  potuit,  luorbo  su¬ 
bito  correptus. 

Meconii  retentio  in  infantibus,  baud  raro^ 
notata  fuit,  uti  in  iis  morbi  causa. 


CAUSA  PROXIMA 

Hujus,  aeque  ac  plerorumque  aliorum  morbo¬ 
rum,  causae  proximae,  nubibus,  nubeculis,  al¬ 
taque  caligine,  adhuc  adumbrari  videntui*. 

“  Shadows,  clouds,  and  darkness,  rest  upon  it.’’ 

De  hac  re  nonnulli  auctores  penitus  tacu- 
tre,  baud  conjecturam  etiam,  proferre  ausi ; 
dum  e  contrario,  ex  causis  illis  hypotheticis, 
quas  ingenia  quaedam  audaciora  nobis  protu¬ 
lere,  ad  usum  medicum,  nos  parum  aut  nihil 
commodi  accepisse  constat. 

Nonnulli,  ex  fluidi  nervosi,  ad  musculos 
transmissi  excessu,  causam  ])roximam,  pen- 

dere  existimaverunt.  Haec  utcunque,  ut  arbi¬ 
tror,  opinio  plane  absurda  est;  primo,  quod 
adhuc,  non  compertum  est,  fluidum  nervosum 
sit,  necne :  secundo,  quia  irritabilitas,  fibrae 
muscularis  ipsius  propria  est ;  sed  si  accurata 
sit,  nullam  curationis  methodum  rationalem 
in  eam  stabilire  possemus,  nam  ad  hunc  exces¬ 
sum  minuendum,  aut  removendum  fluidi  ner- 
-vosi,  nulla  media  comperta  habemus. 

Doctor  CoxsiDEX  in  Thesi  sua  de  hac  re, 
causam  diversam  stabilire  aggressus  est,  viz. 
retentionem  et  absorptionem  materiei  venena¬ 
tae  aut  morbificae,  quae  in  statu  sano  transpi- 
ratione  per  cutim  ejicitur.  Halitu  cutis 
suppresso,,  materia  nociva,  quae  per  eum 
“  dissipari  solet,  in  sanguine  retinetur,  et  eun- 
dem  plus  minusve  irritat,”  ille  inquit.  Post 
ratiocinationem  aliquam  satis  ingeniosam,  ita 
concludit :  His  concessis,  mihi  haud  du- 

bium  videtur,  retentam  materiam,  quam  dis- 
sipare  soleant  cutis  spiramenta,  aliis  nocivis 
forsan  onustam,  et  extremarum  arteriarum 
nervos,  sua  natura  valde  irritabilis  stimu- 

lantem,  pmvimani  omnium  malorum  causam 
esse,  quibus  mortales  morbus  afficiat.” 

Haec  conjectura  priori  magis  accurata  sit, 
necne,  dijudicare  non  possum  ;  constat,  quod 
inter  morbum,  transpiratio  per  cutem  multum 
impediatur,  ideoque  retineantur  quaedam  ma¬ 
teries  in  systemate,  quae  ejici  debuerunt. 
Sed  adhuc  quaeratur,  an  haec  materies  morbi 
causa  proxima  sit,  necne  ?  scimus  enim,  quod, 
in  plurimis  exemplis,  -  haec  materies  in  cor¬ 
pore  retenta,  nulli  tali  affectioni  originem 
praebeat.  Ex  methodo  medendi,  quae  effica- 
cissima  evasit,  viz.  sudoris  generalis  excita¬ 
tione,  hypothesi  nonnihil  fidei  oriatur. 

Alii,  fibrarum  muscularium  ipsarum  irrita¬ 
bilitatem  auctam,  hujus  morbi  causam  proxi¬ 
mam,  extare  existimarunt.  An  hoc  ita  sit 
necne,  dubitari  non  potest,  quin,  in  Tetano, 
talis  fibrarum  muscularium  status  semper  ex¬ 
is  tat.  Quod  ad  me  ipsum  attinet,  denegare 
non  possum,  causae  ejus  proximae  me  omnino 
inscientem  esse ;  hanc  ergo,  silentio  praeteri¬ 
bo  utpote  rem,  quae  in  nostrae  scientiae  sta- 

tu  circumscripto,  parum  aut  nihil,  ad  morbi 
curationem  inservire  potest. 


DIAGNOSIS. 

Nullus  mihi  innotuit  morbus,  cui,  ut  af-^ 
fectio  generalis,  quod  ad  indicia  ejus,  similis 
est  Tetanus.  Sin  autem  ab  opisthotono,  vel 
tetano,  emprosthotonon  aut  ab'  altero  alteru¬ 
trum  distinguere,  necessarium  foret ;  signo¬ 
rum  specialium,  quae,  ea  constituunt,  ut  su¬ 
pra  tradita,  historia,  ei  proposito,  satis  inser¬ 
viet  ;  etsi,  cui  bono,  quod  ad  praxin,  condu¬ 
cere  posset  talis  discriminatio,  ignarus  sum  ; 
eandem  tractationem,  omnibus  desideranti¬ 
bus. 


]Morbi,  (jui  eum  vel  minimum  mentiri  pu¬ 
tantur,  sunt.  Comitialis,  Hysteria,  Chorea^  et 
liheiiniatismus.  Ab  prioribus  tribus,  spasmo¬ 
rum  violentia  majore,  facile  distinguitur :  iii 
tetano,  validiores,  magis  regvdares  et  diutur- 

iiiores  sunt  spasmi ;  in  caeteris,  leviores  ma¬ 
gis  subitanei,  vellitationes  referentes,  potius- 
que  abnormes  sunt. 

Ab  rheumatismo,  discriminatu  difficilior 
est,  praesertim  quando  ab  frigore  oritur,  et 
maxime  sub  initio.  Multi  medici,  sese  de¬ 
ceptos  fuisse  quod  ad  hoc  confessi  sunt. 
Causarum  remotarum,  utcunque,  collique 
musculorum  rigiditatis  specialis,  et  degluti¬ 
tionis  impeditae  quae  in  tetano  ab  initio  va¬ 
let,  ratione  habita,  facillime,  ex  mea  senten¬ 
tia,  distingui  poterunt. 


PROGNOSIS. 

N 

Quando  morbus  perfecte  formatur  plerum¬ 
que  lethalis  evadit.  Frigore  inductus  minus 
periculosus,  et  minus  curatu  difficilis,  quam 
vulneribus,  existimatus  fuit.  Hippocrates 
equidem  in  altero  aphorismorum  ejus,  vulne¬ 
ribus  inductum,  semper  lethalem  esse,  eum 

l*QV^ 

In  universum,  symptomatum  violentiae  et 
celeritatis  ratione  periculum  erit :  quando  ve¬ 
hementer  urget,  in  vel  ante  diem  quartum  le- 
thalis  evadit :  si  ultra  eam  periodum  morbus 
trahatur,  minus  erit  periculum,  et  convales¬ 
centiae  spes  major  erit,  ratione  morbi  dura- 
tionis,  presertim  si 'frigore  ortus  sit. 

In  exemplis  morbi,  vulneribus  inducti,  in 
Hippocratis  sententiam,  pedibus  ire  se 
proclivem  esse  notat  Doctor  IMosleyus,  di- 
citque,  se  aegrum,  post  operationem,  nunquam 
ser\'asse,  etsi  in  multis  morbum  anteverterat. 

Ex  omnibus,  qui  de  hac  allectione  scripse¬ 
runt  auctoribus,  apparet,  quod,  etsi  morbi  pro¬ 
tractio  ultra  diem  quartum,  faustum  sympto¬ 
ma  ‘sit,  attamen  egw  esse  pronunciari  non 
poterit  aeger,  donec  ex  tr4to  convaluerit ;  fre¬ 
quentissime  enim,  post  symptomatum  remis¬ 
sionem  insignem,  in  spasntos  violentiores 
aeger  denuo  relabitur,  subitoque  ad  plures 

commigrat.  ]\Iorbiis  gradatim  recedit,  et 
multum  prius  temporis  elabitur,  quam  ex  to¬ 
to  evanescunt  symptomata. 


METHODUS  MEDENDI, 

Inter  mala  omnigena,  quae  mihi  innotu¬ 
ere,  nullum,  tam  multa,  tamque  potentia  re¬ 
media  sibi  vindicat,  quam  de  quo  agitur. 
Equidem,  credere  proclivis  sum  praxin  diver¬ 
sam,  in  hoc  morbo,  et  effectus  valde  diversos, 
quos,  eadem,  vel  diversa  medicamenta  produ¬ 
cunt,  plane  demonstrare,  nobis,  nullam  me¬ 
dendi  methodum  rationalem,  adhuc  esse  ;  vel 
saltem,  nullum,  remedium  nobis  innotescere, 
cujus  viribus,  ad  hoc  morbum  debellandum, 
cum  certa  fiducia  fidendum  sit.  Hae  anno¬ 
tationes  ad  morbum  jam  perfecte  formatum 
solummodo  applicari  possunt  *  nam  in  ejus 
statu  incipiente,  aut  minitante,  morbo  oc¬ 
currere  plerumque,  poterimus,  saltem  si  ex 
illorum  scriptis  qui  in  regionibus  calidis  me- 

dicinam  fecerunt,  quique  in  hoc  morbo  de* 
bellando  plurimum  versantur,  nobis  dijudi¬ 
candum  est. 

DoctorCuLLENUs  in  ejus  Primis  Lineis, hu¬ 
jus  morbi  physiologiam,  plurima  caligine  obum¬ 
brari  notat ;  neque  ego  dicere  audebo,  quic- 
quid  novae  lucis  ex  tempore  quo  scripsit  ille, 
huic  rei  illuxisse.  Inter  omnes  scriptores 
medicos,  convenit,  morbidam  au tr  nimiam  ir¬ 
ritabilitatem  existere,  utcunque,  quod  ad  cau¬ 
sam  ejus  diversis  sententiis  indulgeant :  et  ex 
Halleri  temporibus,  haec  fibrae  muscularis 
solius,  propria  habita  fuit. 

Eodem  tempore  debilitas  suprema  adest, 
tanta  equidem  et  tam  subitanea,  qualis  omni¬ 
no  explicatu  impossibilis  fit.  His  duabus 
corporis  conditionibus  admissis,  et  indicatio¬ 
nes  curativae,  in  duas  sequentes  proprie  sese 
resolvunt. 

Primo,  minuenda  vel  moderanda  est  irritabi¬ 
litas. 

Secundo,  tonus  et  robur  corpori  restituen¬ 
da  sunt. 

Ad  harum  primam  absolvendam,  diversa 
inedia  proposita  sunt ;  quorum  quod  sequitur, 
a  Mosleyo  monitum  fuit,  viz.  irritationem 
partialem,  per  metastasin,  in  generalem  resol¬ 
vere,  quod,  ut  ait,  fieri  poterit,  frigidarii  ap¬ 
plicatione  prudente  et  saepius  applicata. 

Secundo,  irritationem  ex  partibus  affectis, 
derivatione  removere,  quod,  sanguinis  mis¬ 
sione,  vomitu,  purgatione  et  sudatione  fieri 
poterit. 

Tertio,  partium  irritabilitatem  sedativis 
tollere,  quod  opiatis  et  sedantibus  fieri  tenta- 
tum  fuit. 

0 

V 

Quarto,  vim  partium  minuere,  atoniam  in¬ 
ducendo,  quod  balnei  calidi  usu  fiat. 

Inter  ratiocinandum  a  priori,  potentissi- 
mos,  aeque  ac  optimos  fructus  ab  opii  usu 
sperare  induceremur ;  ideoque,  reperimus,  id 

frequentissime  inter  hujus  morbi  tractationem 
usurpatum  fuisse.  Vires  ejus  idcirco  a  no¬ 
bis,  imprimis  ordine,  considerandae  veniunt. 

Quoniam  opii  effectus  in  systema,  directi 
stimulantes  et  indirecti  sedativi  sunt,  admi- 
nistrationis  ejus,  in  boc  morbo,  proprietas 
primo  intuitu,  incerta  videretur.  Jam  vero 
inter  omnes  pene  convenit,  opinor,  hujus  me¬ 
dicamenti,  effectus  sedativos,  stimulantibus 
ejus  band  praecedentibus  nos  obtinere  posse, 
dummodo  in  dosibus  magnis^  propinetur  ; 
quando  actionis  diminutae  symptomata,  nullo 
excitamento  praeg*resso,  apparent.  In  condi¬ 
tionibus  systematis  praecipuis,  stupor  et 
mors,  talem  exhibitionem  ejus  excipiunt. 

Hinc  reperimus,  boc  medicamentum  cui¬ 
vis  bono  raro  inservire,  nisi  in  maximis  dosi- 
bns  assumptum.  Gpii  quantitas^  quae  aegro, 
boc  morbo  implicito,  assumi  potest,  nullo  ef¬ 
fectu  manifesto  excitato,  revera  mira  est. 
De  hujus  morbi  curatione  disserens  Doctor 
IMoslevus  notat,  ventriculum  aliquando,  opii 
drachmam,  omni  secunda  vel  omni  tertia  bo- 

ra  recepturam  esse,  per  totos  tres  dies,  nullo 
somno  inducto,  nulloque  symptomate,  ne  uni¬ 
co  quidem  levato,  nedum  immutato. 

Hinc  liquido  apparebit,  nullos  elFectus  bo¬ 
nos,  ex  opio,  in  dosibus  solitis  exhibito,  ex- 
pectari  posse  ;  imo  dictu  difficillimum  est, 
num  inefficacia  ejus  tam  saepe  experta,  irrita¬ 
bilitatem  in  tetano  levandi,  dosibus  minutis¬ 
simis  in  quibus  propinatur,  magna  ex  parte 
referenda  sit. 

Inter  disserendum,  de  hac  re,  sic  notat 
Doctor  Chalmerus,  medicus  qui,  monita 
vulgo  tradita,  de  opio  propinando  strictim 
sequi,  satis  habebit,  in  his  morbis,  sibi  ipsi, 
‘‘  ut  et  aegro,  tali  prudentia  cauta,  verba  da- 
bit 

/  * 

In  eodem  volumine  jam  citato,  exemplum 
tetani,  a  Doctore  Sylvestro  narratur,  in  quo 
sibi  persuadebat,  effectus  opii  optimos  se  ob¬ 
tinuisse,  exhibitione  ejus  in  dosibus  trium 


^  Vid.  Lond,  Med.  Obs,  et  Enquirles,  vol.  i. 

graiioruiD,  ter  aut  quater  in  die  ;  aeger,  ut  vi¬ 
detur,  ad  sanitatem  restituebatur.  Casus  vero, 
liaudquaquam  simplex  erat.  Decimo  septimo 
Januarii  morbo  correptus  fuit  aeger,  neque 
ante  Martii  initium  convaluit.  Alterius  ex 
digiti  tendinibus  laceratione  inducebatur ;  di¬ 
gitus  amputabatur ;  sanguis  missus  erat ;  ap¬ 
plicabatur  visicatorium ;  multaque  alia  re¬ 
media  simul  cum  opio  ingesta  sunt;  ita  ut 
,  difficile  dictu  est,  utrum  opio,  an  aliis  mediis 
usurpatis,  aut  illorum  alterutri  attribuenda 
sit  curatio ;  nam,  uti  notat  Doctor  Mosleyus, 
mirum  est,  quod  scriptores,  tantum  laudis 
sibi  assumerent,  propter  aegri  curationem, 
qui  jam  duas  vel  tres  hebdomadas  aut  men- 
sem  morbo  laboravit ;  conscii,  quod  teta- 
nus  letbalis,  raro  aut  nunquam  morbus  lon- 
gus  est ;  confitentesque,  quemvis  tetanum 
ultra  tempus  supra  notatum,  protractum, 
haud  raro  gradatim  cessaturum  esse,  nullis 
remediis  assumptis.” 

Doctor  Lindeus,  opium,  quasi  remedium 
pr  imarium,  in  hoc  morbo,  existimat,  monet- 
que  in  magnis  et  repetitis  dosibiis  administra- 

ri ;  etsi  in  alio  loco  nos  certiores  facit,  se  ae¬ 
gro  in  Nosocomio  Haslerensi  ad  scrupuli 
quantitatem  intra  viginti  quatuor  horas  de¬ 
disse.  Mosleyus  dicit,  multo  magis  praxi, 
eorum,  qui  in  dies  morbum  visunt,  profutu¬ 
rum  esse,  si  pro  scrupulo,  opii  quantitas,  un¬ 
cia  fuisset. 

Opium  in  hoc  morbo,  effectus  optimos  ali¬ 
quando  edidisse,  audacis  foret  denegare  ;  quo¬ 
niam  multa  memorantur  exempla,  in  quibus 
curam  perfecisse  videtur.  Fateor  equidem 
exempla  duo,  quae  sola  feliciter  tractata  vi¬ 
di,  hoc  medicamento  solo  curari  viderentur. 
Attamen,  extra  aleae  dubium  est,  quin  quater 
ex  quinque  vicibus  fallat,  imo  saepius,  si  ex 
plurimis  exemplis  in  quibus  expertum  fuit, 
nobis  dijudicandum  est. 

Hujus  frustrationis  causam  dicere  non  pos¬ 
sum,  nisi  ut  supra  dictum  fuit,  ex  adminis- 
tratione  ejus  nimis  parca  pendeat :  et  haec 
sententia,  haud  parum  fidei,  accipit,  ab  eorum 
historia  exemplorum  in  quibus  datum  fuit. 

Doctor  Rushius,  in  dissertatione  deliac  re, 

I 

ait*  secum  semper  fefellisse.  Frequenter,” 
inquit  ille,  ad  hoc  morbo  laborantes,  inter 
praxin  privatam  accersebar,  et  confiteri  pudet, 
me  nunquam  prosperos  successus  habuisse, 
ex  opii,  remedii  illius  communis,  usu,  in  quo¬ 
vis  unico  exemplo,  quod  mihi  curare  obve¬ 
nit;  aeque  ineptum,  in  exercitu,  expertus 
sum.” 

Nonnihil  mirum  videtur,  quod  continuo, 
in  Doctoris  Rushii  manibus  irritum  foret, 
iiobis  non  dicit,  in  quantis  dosibus  opium  ad¬ 
ministravit,  sed  modi  ejus  generalis,  praescri¬ 
bendi,  ratione  habita,  frustrationes  ejus  ad 
doses  minutiores,  quam  decuit,  attribuere  din 
bitabimus.  In  opusculorum  suorum  editione 
ultima,  inter  plurima  hujus  mali  remedia, 
opium  in  dosibus  largis  laudat. 

Doctor  CuM3riNGs  in  opusculo  publici  ju¬ 
ris  jam  facto,  se  optimos  fructus  ex  opio  in 
hoc  morbo  percepisse,  instillando  in  aegri  au- 


^  Vide  Trans,  of  the  Ameriean  Philosoph.  Society,  vol.  ii. 

rem,  tincturae  fornia.  Nonnulli,  ab  applica¬ 
tione  ejus  externa,  fructus  bonos  perceperunt,* 
dum  alii,  nulli  usui  inservire  experti  sunt. 

Quid  multis  ?  mihi  persuasum  est,  opium 
in  lioc  morbo,  aegris  magno  usui  esse  promit¬ 
tere,  si  quodvis  aliud  ;  dummodo  in  largis  et 
'  repetitis  dosibus,  secundum  symptomatum 
violentiam,  et  aegri  aetatem,  aliasque  proprie¬ 
tates,  propinatum  fuerit. 

Finwn^ — pro  remedio,  in  hoc  morbo,  Valde 
decantatum  fiiit.  Quoniam  hoc  est  stimulus 
permanens,  aliter  ac  opium,  in  hujus  morbi 
curatione  agat  necesse  est,  quod  in  magnis 
dosibus  exhibitum  irritabilitatem  minuere  ef- 
fectu  directo  sedativo  proposuimus.  Sed  quod 
ad  vinum  attinet,  suspicandum  est,  stimulo 
suo  continuo,  irritabilitatem,  plerumque  ex¬ 
haurire. 

Vino  in  hoc  morbo  exhibito,  irritationem 
partialem  in  universalem  resolvendi,  effectum, 
attribuit  Doctor  Mosleyus  :  eodem  modo 


28 


DE  TETANO. 


etiam,  frigidarium  et  cardiaca  agere  existi¬ 
mat. 

i 

Doctor  Rushius,  per  vim  suam  tonicam 
operari  suspicatur,  ideoque  morbi  causam 
pr^disponentem  ex  nonnihil  relaxationis  pen¬ 
dere  existimat. 

Quomodocunque  operatur,  curationes,  ali¬ 
quando,  ejus  usu  libero,  pro  certo  perfectae 
sunt.  Exemplum  solitarium,  quod  Nosocomio 
Liverpoolensi  sese  obtulit,  a  Doctore  Cur- 
REO  memoratur,  in  quo  cura  perficiebatur, 
ab  aegro,  dolii  quadrante,  vini  Madeiriensis 
epoto.  Hoc  remedium,  aeque  ac  opium,  in 
magnis  dosibus  ingeratur,  necesse  est,  saepius- 
que  repetendis. 

Ab  exemplis  a  Doctore  Rus  hio  notatis, 
dijudicatu  difficile  est  quaenam  pars  et  quan¬ 
ta  vino  fuit,  in  promovenda  cura,  quoniam  si¬ 
mul  cum  eo,  cinchona  assumebatur,  cui  etiam 
adjunctum  fuit  oleum  succini.  Epispastica 
etiam  applicata  sunt ;  et  ad  vulnera  applica¬ 
tiones  stimulantes  quae  inflammationem  in- 

duxerunt.  Ideo  haud  facile  dictu  est,  an  ex 
vino  vel  cinchona,  aut  quibusdam  aliarum  ap¬ 
plicationum,  vel  ex  omnium  simul  junctis 
viribus,  penderet  curatio.  Quando  enim,  ex 
diversis  rebus,  componuntur  medicamenta, 
et  diversa  corpori  eodem  tempore  applican¬ 
tur,  in  errorem  illabi,  admodum  obnoxii  su¬ 
mus,  quod  ad  actionem  et  effectus  quae  uni¬ 
cuique  eorum  attribuere  induceremur. 

Bonis  effectibus  qui  ex  bac  praxi,  pro  rc 
nata,  provenerunt,  non  obstantibus,  multa 
exempla,  in  quibus  nibil  proficiunt,  etsi  liber¬ 
rime  et  cum  maxima  cura  et  attentione  exhi¬ 
bita,  nos  confiteri  cogunt,  nullum  levaminis, 
medium  certum  acquirere  posse.  Quando 
monuimus,  in  sextariis  vel  potius  congiis  in 
dies,  id  administrari  debet. 

Proximum  remedium  quod  in  hujus  morbi 
cura  notabo,  est  frigidarium^  aut  aquae  frigis 
dae  affusio. 

His  nuperis  annis  per  orbem  terrarum,  mub 
tum  laudata  fuit,  in  regionibus  calidis  pr^eci- 

pue,  et  in  multis  exemplis  sine  dubio  mul¬ 
tum  profuit,  fiTictusque  uberrimos  tulit. 
Haec  fuit  Hippocratis  praxis,  et  pro  re  na¬ 
ta  exercita  fuit  ab  illius  ad  usque  nostra  tem¬ 
pora. 

♦ 

Hoc  remedium,  vi  stiimdante  sua,  operari, 
et  partialem  in  universalem  irritationem  mu¬ 
tare,  existimatur.  Applicationis  ejus  effectus 
in  liGc  morbo,  esse  dicuntur,  suffusio  genera¬ 
lis  aut  rubor,  et  sudoris  calidi  eruptio  per 
totam  corporis  superficiem.  Si  usum  ejus  hi 
effectus  non  sequentur,  ei  non  persistendum 
est ;  quoniam  rebus  ita  sese  habentibus,  spas¬ 
mi  violentiam  plerumque  adauget. 

Aqua  frigida  aegro  in  solium  aut  frigidari¬ 
um  descendenti  applicanda  est,  vel  super  eum 
in  positura  erecta  suffultum  antlanda,  aut  ex 
alto  effundenda,  vel  demum  super  tabulas  re¬ 
ponatur  aeger,  et  cum  vi  insigni  super  cum, 
aqua  infundi  potest.  Decem  vel  duodecim 
situlae  singulis  vicibus  exhaurirentur  ;  aeger 
deinde  ad  siccitatem  abstergeatur,  et  in  indu¬ 
sio  aut  stragulis  obvolutus,  in  cubiculo  tem- 

peraturae  modicae  decumberet.  Calor  et  su¬ 
dor  volatilibus  et  medicamentis  diaphoreticis 
alliciendi  sunt.  Si  applicatio  prima  spasmum 
moderandi  effectum  habuerit,  omni  tertia  aut 
quarta  hora  repetenda  est ;  sed  si  sudor  idone¬ 
us  erumperet,  omittenda  est,  uti  etiam  si  ne¬ 
que  calorem  aut  sudorem  induxerit.  Haec 
praxis  a  Doctore  Clarkeo  Jamaicensi,  et 
Doctore  Mosleyo,  plurimum  laudatur,  quo¬ 
rum  ambo  eam,  quasi  maxime  utilem,  in  hoc 
inorho  proposuerunt. 

Quidem  ex  Gallicis  chirurgis,  in  India  Oc¬ 
cidentali  methodo  sequenti  usi  sunt :  In  fri¬ 
gidarium  aegrum  ex  improviso  imponunt,  et 
ibi  luctari  permittunt,  donec  pene  exhaustus 
fuit. 

Haud  dubitari  potest  quin  praxis  tam  mag¬ 
nis  nominibus  sancita,  curationes  nonnullas 
perfecerit :  hoc  remedium,  utcunque  ac  caetera 
duo,  medicum  frequentius  fallit,  quodque  pe- 
jus  est,  saepe  e  vestigio  mortiferum  est.  Hu¬ 
jusmodi  eventus  multos,  in  regionibus  cali¬ 
dis  artem  salutiferam  exercentes,  ne  huic  re- 

plis,  in  quibus  eventus  optatos  inducere  po¬ 
tuisset. 

•  Doctor  Girdlestone  nos  monet,  quod  in 
omni  exemplo,  quo  effusio  frigida  usurpata 
fuit,  in  India  Orientali  se  praesente,  mors  in- 
stantanea  sequebatur. 

In  duobus  exemplis  a  Doctore  Eushio 
cum  optimo  eventu  adhibita  fuit;  in  uno 
quorum  aegri  maxilla  intra  pauca  minuta 
post  situlae  tantum  unius  aquae  affusionem 
soluta  fuit. 

Ex  eventibus  tam  diversis,  dijudicatu  dif- 
iicillimum  est,  quatenus  admissibilis  sit  haec 
curationis  methodus.  Saepius  respondit, 
quando  morbus  ex  frigore  ortum  duxit.  Ad¬ 
huc  utcunque  inter  remedia  incerta  locum 
habet,  quibus,  nisi  cum  cautela  maxima,  vix 
recurrendum  est. 

Balneum  Calidum, — his  nuperis  annis  in 
hujus  morbi  curatione,  famam  haud  mino- 


i)E  TETANO. 


33 


i'em  quam  frigidum  tulit.  Quo  modo  re¬ 
media  tam  opposita,  eosdem  effectus  salu¬ 
tares  producere  possint,  explicando  ineptus 
sum.  Haec  praxis  utcunque  testimoniis  tam 
validis  innititur,  et  nominibus  aeque  claris,  ac 
praegressa,  sancita  est,  ut  ei  celebritatem  prae¬ 
beant.  Et  sine  dubio  omnibus  rebus  vel  le¬ 
viter  exploratis,  rationi  magis  consentanea  vi¬ 
detur.  Doctor  Chalmerus,  balneum  cali¬ 
dum  nunquam  omittendum  in  tetani  cura¬ 
tione  existimat,  eoque  semper  utebatur  simul 
cum  opio ;  etsi  agnoscit,  id  nocere  vidisse, 
propter  aegri  timorem  ne  immersione  periret, 
qui  spasmos  violentissimos  excitavit :  hinc 
monet  ei  nunquam  recurrere,  nisi  quando 
aeger  sese  persuadere  velit,  ne  timores  vanos 
indulgeat ;  et  hanc  cautelam  firmat  nobis 
enuntiando,  unum  ex  aegris  sub  ejus  cura, 
diem  supremum  e  vestigio  obiisse,  quam  pri¬ 
mum  in  balneum  nolens  protruderetur. 

Temperaturam,  in  hyeme,  ad  centesimum 
secundum,  aut  tertium,  et  in  aestate  ad  no¬ 
nagesimum  nonum  aut  centesimum  Faren- 
heitianum  elevari,  monet. 

E 

Apud  Kingstonium  Jamaicensciii,  sub 
Doctoris  Mosleyi  cura  ad  valetudinem  pro¬ 
speram,  in  balneum  calidum  descensu  diurno, 
singulis  diebus  bis  vel  ter,  restituebatur  Domi¬ 
nus  Thomsonius,  militaris  decurio,  opii  tinc¬ 
turae  et  vini  antimonialis,  eodem  tempore, 
dosibus  refractis,  propinatis ;  quae  transpi- 
rationem  per  cutem  balneo  excitatam,  serva¬ 
verunt. 


Hujus  tractationis  patronum  strenuissimum 
sese  ostendit  Doctor  Considen,  in  Thesi 
sua,  hic  loci,  juris  publici  facta,  anno  mille¬ 
simo  octingentesimo  quarto.  Nos  ab  illo 
certiores  facti  sumus,  sese,  balneo  calido  et 
vino,  cardiacis  et  diluentibus  conjunctis, 
plures  quam  ducenos  homines,  hoc  morbo 
correptos,  ad  prosperam  valetudinem  restitu¬ 
isse  ;  dum  frigidarium,  nunquam  non  nocere, 
ab  eodem,  docemur. 

Propter  quam  causam  dijudicare  non  pos¬ 
sum  ;  sed  in  plurimis  exemplis,  ab  medicis 
ingeniosis,  et  naturae  observantissimis,  exper¬ 
tum,  eosdem  eventus  felices,  quales  a  Doctore 

Conside N  annumerantur,  nequaquam  produ¬ 
cere  reperitur  hoc  remedium  :  et  ab  nonnullis 
totidem  verbis,  quot  a  Doctore  Considen 
frigidum,  balneum  calidum  culpatur. 

Quisquis,  in  omni  exemplo,  calido  balneo, 
talem  morbum  debellari  sperat,  hac  spe  delec¬ 
tabili,  frustratum,  haud  raro,  seipsum  inveni¬ 
et  ;  sed  propter  morbi  naturam,  et  balnei  ca¬ 
lidi  effectus  bene  notos,  aeque  ac  eventuum 
ejus  felicissimorum  quae  scriptis  traduntur, 
exempla  plurima,  in  eorum  sententiam  qui¬ 
bus  in  tetani  curatione  optima  praxis,  quae 
medicis  adhuc  innotuit,  esse  videtur ;  ire  pe- 
dibus  pronus  sum. 

Hydi^argyro ;  uti  omni  alio  remedio  ;  in  te¬ 
tano,  curationes  suae  absolutae  fuerunt  :■  et 
ab  medicorum  nonnullis  in  India  Occidentali, 
omni  cuicunque  remedio,  praelatum  fuit. 
Etsi,  quando  ptyalismum  inducat,  cum  fruc¬ 
tu  valde  insigni  adhibeatur  ;  attamen  ex  mea 
sententia,  nimis  lenta  et  incerta  est  operatio 
ejus,  in  morbo  praecipue  qui  passibus  tam 
laxis  et  dolentibus  ad  acmen  progreditur ; 

quique  remediis,  quorum,  subitanei  et  certi 
fuerint  effectus,  debellari  desiderat.  Hinc, 
nisi  in  exemplis  protractis,  usum  ejus  nun¬ 
quam  monerem. 

Hujus  generis  exemplum  quod  in  nosoco¬ 
mio  Philadelphiensi  occurrebat,  notat  Doctor 
PusHius,  in  quo,  hydrargyro  efficiebatur  cura, 
morbo  prius  in  longum  protracto,  cinchona 
et  opio.  Mosleyus  ait,  sibi  persuasum  esse, 
multo  plures  hoc  remedio  interemptos  quam 
sanitati  restitutos  fuisse. 

Cinchonae  cum  opio  exhibitae  optimi  ef¬ 
fectus  in  hoc  morbo  sunt.  Praefecto  mili¬ 
tari  Domino  Stoneo,  qui  pro  ter  vulnus,  quod 
in  praelio  apud  vicum  Germantown  dictum 
facto  acceperat,  tetano  correptus  fuit,  hanc 
propinavit  Rushius,  atque  cum  eventu  felicis¬ 
simo  :  opium  antea  frustra  tenta  tum  fuerat  *, 

Doctor  Mosleyus  notat,  se  hujus  praxeos, 
effectus  bonos  in  quibusbam  exemplis  vidisse ; 

sed  ei  objicit,  quod  omni  alio  remedio,  in  cu¬ 
ratione  tetani  usurpato,  ex  aequo  objiciatur, 
viz.  eam  nunquam  prosperos  eventus,  bis, 
serie  continua,  habuisse. 

Oleum  succini,  in  sex  vel  octo  guttarum 
dosi,  omni  sextA.  vel  octava  liorA  exhibitum, 
effectus  salubres  produxisse  fertur;  et  ut- 
pote  stimulans  vel  antispasmodicum,  cum  aliis 
remediis  potentioribus,  ut  vino,  cinchonaj^ 
&c.  conjungi  potest. 

Spmtus  ardentes  etiam  usque  ad  ebrietatem 
in  quibusdam  exemplis  propinati  sunt.  Hu¬ 
jus  generis  exemplum  a  medicastro  circumfo¬ 
raneo,  in  Anglia  Nova  curatum,  a  Docto  re 
Rushio  memoratur  ille,  cum  praxeos  suae, 
rationem  reddere  percunctabatur,  respondit, 
se  semper  in  ebriosis  maxillam  decidere  ob¬ 
servasse  *. 

Hic  morbus,  inflammationem  in  ventriculo 
excitando  cantharidis  tinctura  et  hydrargyri 


Vide  Rush’s  Works.  Chap,  on  Tetanus. 

muriate^  curatus  fuit :  exempla  in  quibus  u- 
•  surpata  fuerunt  haec  remedia  admodum  rara 
sunt;  et  ea  vel  laudare  vel  vituperare,  alie¬ 
num  foret :  praxis  saltem  violenta  et  aspera 
est. 

Vcsicatoria  haud  raro  cum  commodo  ma¬ 
nifesto  applicata  fuerunt;  et  Doctor  Girdle- 
STONE  asserit,  se  tetanum  nunquam  lethalem 
evadere  vidisse,  quando  vel  ruborem  levissi¬ 
mum  ab  iis  producere  posset.  Duo  etiam 
narrantur  exempla,  in  primo  volumine,  Obs. 
Med.  &  Enq.  Lond.  in  quibus  cum  effectu 
optimo  stipare  videntur.  Et  tamen  Doctor 

I 

Chalmerus,  qui  hujus  morbi  casus  multos, 
tractavit,  et  de  eo  optime  omnium  scripsit, 
in  volumine  supra  notato,  quod  adhuc  extat, 
nos  monet,  ne  applicationem  quamvis  stimu¬ 
lantem  vel  externe  vel  interne  adhibeamus,  ve- 
sicatoria  praecipue,  quae,  ut  ait,  plurimum  no¬ 
cent. 

In  quibusdam  exemplis  forsan  nocuerint ; 

V 

sed,  sine  dubio,  in  pluribus  responderunt ;  i- 

deoque  merito  locum  obtinent,  cum  aliis  re¬ 
mediis  111  hoc  morbo  usurpatis. 

I 

Ulectricitatis  vel  galvanmni,  quales  forent 
clfectus  in  hoc  morbo  ? 


Tetanus  aliquando  symptomaticus  est  fe¬ 
brium,  quas  diathesis  phlogistica  comitatur  : 
An  ferro,  in  talibus  exemplis,  cum  spe  aliqua 
eventus  felicis  recursum  sit  ?  Exempla  pluri¬ 
ma  in  scriptis  sunt,  in  quibus,  sanguinis  mis¬ 
sione  copiosa,  cura  perficiebatur. 


Doctor  Beddoes  in  tractatu  suo,  de  aere  fac¬ 
ti  tio,  notavit,  in  hoc  morbo,  gas  hydrocarbo- 
natum  cum  fructu  usurpari  posse  ;  quoniam 
effectus  ejus  in  vesicae  sphinctere  laxando,  et 
in  omnibus  corporis  musculis  resolvendis, 
observaverit.  Nescio  in  tetano  unquam  ten- 
tatum  fuit  hoc  gas,  necne  :  si  virtutes  ei  a- 
scriptas  a  Doctore  Beddoes  possidet,  atten¬ 
tionem  haud  dubio  meretur. 


Doctor  CuMMiNGs  in  opusculo  suo,  jam  ci¬ 
tato,  muriatis  ferri  tincturam  plurimum  laii- 

dat ;  dosis  guttae  viginti  ter  in  die.  De  hu¬ 
jus  remedii  effectibus  nihil  pro  certo  dicam ; 
verisimile  utcunque  est,  effectus  ejus  tonicos 
esse,  ideoque  inter  caetera  hujusmodi  reme¬ 
dia  locum  mereatur,  donec  expertum  fuerit. 

Hic  morbus,  aeque  ac  hydrophobia,  ali¬ 
quando  subito,  lethalis  evadit.  Doctor  Phy¬ 
sicus  chirurgiae  professor  Pensylvaniensis,  iu 
exemplis  utrisque,  mortem  suffocationis  effec¬ 
tum  esse  suspicatur,  ex  glottidis  spasmo  su- 
\ 

bito  et  constrictione;  atque  ei  occurrere,  pro- 

% 

posuit  eodem  modo,  ac  in  hydrophobia,  morti 
occurrere  proposuerat,  i.  e.  laryngotomia. 


PROPHYLAXIS. 

An  aliquid  medico  hominum  utilitati  stu¬ 
denti,  plus  tristitiae  afferre  possit,  quam  cona¬ 
tus  ejus  vani  et  inefficaces,  ad  hunc  morbum 
removendum,  post  fonnationem  ejus  perfec¬ 
tam  ?  Sua  igitur  refert,  initio  occurrendo,  se- 

minium  ejus  ne  pullulet,  radicesque  figat,  tem¬ 
pore  praecavere ;  quoniam  si  semel  ingruat, 
prognosis  infausta  plerumque  praedicenda 
erit. 

DoctorMosLEYus,  statim  post  operationes, 
cinchonam  ingerendo,  haustus  anodynos  sub 
noctem,  et  corpus  solutum  servando,  eum 
praeveniebat.  In  exemplis  cranii  fracturae 
et  capitis  laesionum,  nos  monet,  sanguinis 
missiones  repetitas,  cathartica,  pro  re  nata, 
adbibita,  et  disetam  tenuem,  contra  hunc  mor¬ 
bum,  optima  praesidia  esse. 

Propby laetica,  quae  in  regionibus  calidis 
plerumque  respondemnt,  laesis  et  vulneribus 
frequentissime  usurpata  sunt.  Vulnere  accepto, 
prima  indicatio  est,  laxativis  lenibus,  opiatis, 
regimine  refrigerante,  et  diaeta  tenui,  ut  leve¬ 
tur  irritatio.  Eodem  tempore,  ad  suppura¬ 
tionem  vulneris  salutarem  inducendam,  me- 
% 

dia  tentanda  sunt.  Hoc  in  levibus  et  haud 
profundis  vulneribus,  cataplasmatum,  super 
curationes,  applicatione  absolvetur.  In  pro¬ 
fundioribus,  et  latioribus,  fotibus  calidis,  et 

lintei  fasciculis  ex  oleo  expressis,  partique  ap¬ 
plicatis,  his  insistendum  erit,  donec  recesse¬ 
runt  et  inflammatio  et  tumefactio ;  postea 
cinchonae  et  opiatis  similiter  insistendum  erit, 
usque  dum  valetudinem  prosperam  recupera¬ 
verit  aeger. 

In  vulneribus,  ligni  spiculis,  vitro,  clavis 
ferreis,  &c.  &c.  impactis,  parva  cataplasmata, 
pro  curationibus  ordinariis,  applicanda  sunt ; 
sed  ante  curationes  singulas,  aquae  bullientis 
vaporibus,  fovenda  erit  pars  affecta. 

In  vulneribus  profundis  cum  parvo  orificio^ 
ea  dilatare  necesse  erit,  atque  curationes 
quasdam  stimulantes  applicare,  ad  suppuratio¬ 
nem  inducendam  ;  quales  sunt  olea  calida, 
ex  terebinthino. 

.  Unius  digitorum  manuum  vel  pedum  am¬ 
putatio,  sub  symptomatis  tetanici  primo  in¬ 
gressu,  saepe  morbum  praevenit.  Eodem 
tempore  vinum  et  cinchona  copiose  ingeren¬ 
da  sunt,  donec  ultra  aleae  dubium  in  tado 
salutis  expositus  erit  aegrotus  ;  in  his  praeci- 

pue  exemplis,  quibus,  magna  praegressa  debi^ 
litas  antea  obtinuit. 

In  India  Occidentali  huic  morbo  occurrere 
dicuntur  Africani,  salis  communis  ad  vulnus 
applicatione,  frictionibus,  cum  pannis  oleo 
imbutis,  alcohole,  sapone,  &c.  super  prunas 
calidas. 

Quando  ex  frigore  ortum  duxerit  morbus, 
nimis  frequenter  accidit,  quod  morbus,  radi¬ 
ces  suas,  longius  et  latius  extenderit,  quam 
ut  facile  extirpentur,  et  saepe  antequam  ad¬ 
esse  suspicatur.  In  talibus  exemplis,  ad 
praeventionis  methodum,  cum  vel  levissima 
morbi  debellandi  fiducia  aut  spe,  a  nobis  haud 
recurratur  :  Sed  sub  hujusmodi  casus  ipso  ini¬ 
tio,  ex  copioso  sudore  a  pobis,  si  fieri  potest, 
inducendo,  pendere  videntur  prophylactir 
ca,  quod  balneo  calido,  diaphoreticis  poten- 
tissimis,  cum  oleo  frictionibus,  fotibus  et 
fumigationibus  absolvendum  sit.  Forsan 
etiam  in  hoc  stadio,  sanguinis  missiones  et 
purgativa  cum  fructu  usurpentur. 

